Puigdemont entra al Parlament Europeu per visitar una exposició sobre el català\nA més de l'expresident de la Generalitat, a l'Eurocambra hi han assistit també els exconsellers Lluís Puig, Clara Ponsatí, Toni Comín i Meritxell Serret\n04/03/2019 - 18.20 Actualitzat 05/03/2019 - 08.26\nPuigdemont i la resta d'exconsellers que són fora de l'estat, aquest dilluns al Parlament Europeu\nEl 130è president de la Generalitat, Carles Puigdemont, ha trepitjat aquest dilluns a la tarda el Parlament Europeu per assistir a la inauguració d'una exposició sobre la llengua catalana.\nA més de Puigdemont, a l'Eurocambra hi han assistit els altres exconsellers de la Generalitat que actualment són fora de l'Estat: Toni Comín, Clara Ponsatí, Lluís Puig i Meritxell Serret. Puigdemont ha celebrat de poder anar a la inauguració de l'exposició:\n"Avui em sento molt honorat de poder acompanyar Plataforma per la Llengua amb una exposició molt necessària per explicar la situació sociolingüística, la situació política del català a tota la gent que passi per aquí. Molta gent podrà respondre's moltes preguntes sobre la llengua catalana."\n.@krls entra al Parlament Europeu @Europarl_CAT per primera vegada des que és a Brussel.les. Fa quinze dies el Parlament va prohibir la conferència que hi havia de fer amb @QuimTorraiPla. Avui participarà en la inauguració de l'exposició sobre el català de @llenguacat. pic.twitter.com/c3OHbcyE4L\n Xavi Coral (@xavicoral) 4 de març de 2019\nFa poques setmanes, el president del Parlament Europeu, Antonio Tajani, va vetar una conferència de Puigdemont i el president de la Generalitat, Quim Torra, a l'Eurocambra al·legant "risc per a la seguretat". Puigdemont ha lamentat aquesta prohibició i ha dit que la d'aquest dilluns hauria hagut de ser la seva "segona" visita a l'Eurocambra:\n"És la primera vegada que visito el Parlament Europeu des que soc a l'exili; hauria d'haver estat com a mínim la segona vegada si el president del Parlament Europeu hagués respectat el principi fonamental de la democràcia europea que és la llibertat d'expressió."\nL'expresident de la Generalitat també ha fet referència a la conferència del partit d'extrema dreta Vox, prevista per a aquest dimecres, i ho ha comparat amb el veto a l'acte en què havien de participar ell i Torra:\n"Aquest és el típic doble estàndard que fa mal a la democràcia europea. Som molt valents quan es tracta d'exigir, i ho han de fer, davant d'estats com Hongria o Polònia, i són molt covards quan han d'exigir el mateix a l'estat espanyol. Són valents perquè un representant dels catalans, com el president de la Generalitat, Quim Torra, no pugui fer ús d'una sala que té el dret legítim de fer servir, o jo mateix, que també soc representant dels catalans, i, en canvi, són molt covards a l'hora de bloquejar les portes al feixisme i a la ultradreta. Probablement, el senyor Tajani deu estar en campanya electoral per ser reescollit."\nEn una piulada, Puigdemont ha agraït a Plataforma per la Llengua l'impuls de l'exposició a l'Eurocambra:\n Carles Puigdemont (@KRLS) 4 March 2019\nLa presència de Puigdemont al Parlament Europeu ha generat crítiques del PP i Cs. Per boca de l'eurodiputat Esteban González Pons, els populars han demanat que s'aclareixin "les circumstàncies en què ha pogut accedir a l'edifici" el 130è president de la Generalitat.\nPer la seva banda, la formació d'Albert Rivera considera que la presència de Puigdemont "desprestigia la institució":\nCiutadans se suma al PP en criticar la visita avui de @KRLS al Parlament Europeu.\nConsideren que la seva presència desprestigia la institució. Els 2 grups, junt amb el PSOE, van pressionar perquè s'impedís la conferència vetada de fa 15 dies\n Jordi Baró Ruibal (@jordibaro) 4 March 2019\nCarles Puigdemont Procés català Parlament Europeu Judici procés\nPuigdemont entra al Parlament Europeu per primera vegada


El detall que hem obviat de 'La Isla' i triomfa a les xarxes\nMelyssa i Tom han estat una de les parelles protagonistes del 'reality' | Telecinco\nEl que no es va veure durant la foguera de confrontació entre Melyssa i Tom (i que segurament mai t'havies plantejat)\nper Coral Méndez 16/10/2020 12:15h\nLa segona edició de 'La Isla de las Tentaciones' està arribant al final, i algunes relacions dels participants també han posat punt final. Cadascuna de les parelles ha aconseguit conquistar al públic, arribant a aconseguir el 25,2% de quota de pantalla. No està gens malament, no?\nEl drama de Melyssa i Tom\nEn aquesta edició hem pogut observar algunes escenes que ens han indignat, i un dels personatges que menys ha agradat ha estat Tom Brusse. Després de ser-li infidel a la seva parella, Melyssa, la jove no va poder més i va decidir demanar una foguera de confrontació. La parella han estat els protagonistes indiscutibles de la segona edició, i estem segurs que seran tema de conversa durant molt temps.\nDoncs bé, en l'últim programa va arribar el moment que tots esperàvem amb ànsies. Fa setmanes que veiem com Melyssa estava molt afectada, amb ansietat i decaiguda, de manera que mai ens haguéssim esperat el que va passar. Melyssa va decidir plantar-li cara a Tom, i va aconseguir una foguera de confrontació molt tensa i increïble, i el comportament de la concursant va despertar admiració en xarxes. «Des d'aquí proposo que fem patrimoni de la humanitat al repàs que li ha donat Melyssa Pinto a Tom Brusse i que formi part de l'orgullosa història d'aquest país. El dia d'avui ha de ser festiu nacional com a mínim» és un dels comentaris amb més 'likes' i 'retuits' de la nit.\nDes d'aquí proposo que fem patrimoni de la humanitat el repàs que li ha donat Melyssa Pinto a Tom Brusse i que formi part de l'orgullosa història d'aquest país. El dia d'avui ha de ser festiu nacional com a mínim. # LaIslaDeLasTentaciones7pic.twitter.com/lv93ePXith\n- veu ARIE (@MissEvaMG) October 14, 2020\nEl que hi ha darrere les càmeres\nDoncs bé, hi ha alguna cosa que no sabíeu i que ha destapat un usuari de Twitter. La televisió té la capacitat de fer sentir a l'espectador que es troba dins el programa, i ni tan sols havíem pensat en què, en el moment de la foguera, Melyssa i Tom no estaven sols al costat de Sandra Barneda, sinó que hi havia molta més gent. «Melyssa ha posat fi a Tom Brusse, ets un desgraciat, davant d'unes 20 persones en ple directe i sense tallar-se ni un pèl. Quina reina», es pot llegir en un 'tuit', juntament amb una fotografia on veiem més d'una quinzena de persones que formen part de l'equip tècnic del programa. Aquest 'tuit' acumula més de 16 mil 'likes' i més de 3 mil 'retuits', a més de desenes de comentaris de tota mena.\nUll que Melyssa ha posat fi a Tom Brusse ets un desgraciat davant d'unes 20 persones en ple directe i sense tallar-se ni un pèl.\nQuina reina. # LaIslaDeLasTentaciones7pic.twitter.com/jeJc7qZOBO\n- Cristina (@BuhoGH) October 14, 2020\n«Hi ha hagut un moment que s'han sentit aplaudiments, jo m'he imaginat que era d'algú de l'equip», «Estic jo allà, i impossible que no se m'escapi un 'REINA'...» o «J * der vist així amb tota aquesta gent davant em sembla molt més fred i teatrelitzat tot... » són alguns dels comentaris que es poden llegir a la publicació.\nHi ha hagut un moment que s'han sentit aplaudiments, jo m'he imaginat que era d'algú de l'equip.\n- Helen Keller (@H_A_Keller) October 14, 2020\nFotre vist així amb tota aquesta gent davant em sembla molt més fred i teatrer tot .. mai havia pensat quants càmeres i gebte tenen davant .. la casa suposo q es mes com GH porq sinó q mal ..\n- Golfusygordus (@golfusygordus) October 14, 2020


Notícies - Diversos santcugatencs es manifesten a Barcelona en defensa d'en 'Franki'\nDiversos santcugatencs es manifesten a Barcelona en defensa d'en 'Franki'\nel 11/mai/08 Anna Gonzalez Societat PDF\nUna trentena de membres de la CUP, l'Assemblea de Joves de Sant Cugat i de 'la Guitza' s'han manifestat aquest dissabte a Barcelona per demanar la llibertat del jove terrasenc Francesc Argemí, 'Franki', empresonat per un delicte d'ultratge a la bandera espanyola. Aquests col·lectius s'han sumat a les més de 2.000 persones, segons l'organització, que han recorregut sota la pluja el centre de la capital, encapçalats per una pancarta en la que es podia llegir 'Llibertat Franki. Ni un dia més per una bandera'.\n'Franki' va ingressar a presó el 28 d'abril passat pels delictes d'ultratge a la bandera, atemptat a l'autoritat i desordres públics. Els fets es remunten a la Festa Major de Terrassa de 2002, quan un grup de joves van despenjar la bandera espanyola que onejava al balcó del consistori. El jove ha estat condemnat a més de dos anys de presó.\nL'objectiu ara dels col·lectius santcugatencs es difondre el cas d'en 'Franki' . El membre de l'Assemblea de Joves de Sant Cugat, Ignasi Bea, explica les pròximes mobilitzacions i actuacions en defensa d'en 'Franki' a Sant Cugat.\nLa setmana passada vam començar amb la difusió del cas i ara amb la Coordinadora de l'Esquerra Independentista farem alguna concentració. També farem una moció.\nTot i les actuacions al nostre municipi, Bea ha explicat que continuaran participant a les mobilitzacions comarcals en defensa d'en 'Franki'.


Olives archivos - La Cuina de la Nnnina\nAquest fou un dels entrants que vaig fer en el menú amb maridatge per celebrar any nou. Un entrant típic, les olives, a qui no li agraden les olives? doncs aquest entrant és divertit de fer i boníssim!!! us sorprendrà!…\nHelena Gombau 3 gener, 2021 3 gener, 2021 Entrants No Comments\nAquestes olives esferificades les vaig fer per Sant Esteve com a entrant i van ser un èxit, més que res per l’explosió dins la boca quan te les menges. Les vaig descobrir en un lot que el meu marit va comprar…\nIngredients per a 4 persones: 2 pomes àcides 1 pebrot vermell 1 albergínia Anxoves del cantàbric Enciam, canonge…(al vostre gust) 100 gr de pernil ibèric o serrà Sal Pebre 1 llimona Per la vinagreta d’olives negres 50 gr d’olives negres…


Vilafranca recorda Pau Pérez: "Era molt especial i l'homenatge l'hagués merescut més enllà del seu desenllaç tràgic" ! ACN ! directe!cat\ndirecte ! a La República. N. 4126. Dissabte, 23 de febrer de 2019 20:23 h\nDivendres, 17 d'agost de 2018 21:34 h\nL'Ajuntament de la vila instal·la un monòlit a l'entrada del camp de futbol en memòria de la jove víctima dels atemptats del 17-A\nACN Vilafranca del Penedès.-Vilafranca del Penedès ha recordat aquest divendres Pau Pérez, mort en els atemptats del 17-A en el primer aniversari dels fets. L'Ajuntament de la vila ha instal·lat un monòlit a l'entrada del camp de futbol en memòria de la jove víctima i en record dels seus anys com a jugador de l'Atlètic Vilafranca. La intensa pluja que ha caigut a la capital de l'Alt Penedès no ha impedit que desenes de persones acompanyessin la família del jove que ha agraït el suport rebut. Tot seguit s'ha destapat l'escultura que llueix la inscripció 'Sóc vent de llibertat'. L'acte ha volgut remarcar que el Pau "era una persona molt especial i l'homenatge l'hagués merescut més enllà del seu desenllaç tràgic", segons ha destacat un dels seus amics, Roger Vives.\nPau Pérez és el jove que va topar a la Diagonal amb el conductor de la furgoneta de la Rambla, Younes Abouyaaqoub. El terrorista el va assassinar per continuar la seva fugida en cotxe i va acabar abandonant vehicle i cos a Sant Just Desvern. Un any després de la tragèida, Vilafranca ha volgut mostrar solidaritat amb la família i recordar el jove amb un acte impulsat tant per l'administració local com pels companys del desaparegut. A més de la descoberta del monòlit, ha tingut un caràcter sobri, amb un curt parlament de l'alcalde de Vilafranca, Pere Regull, un agraïment de la família i la interpretació del cant dels ocells per part de membres de l'Escola Municipal de Música Maria Dolors Calvet. En el seu breu discurs, el batlle de la vila ha volgut fer extensiu l'homenatge a les setze víctimes que van perdre la vida el 17 d'agost de l'any passat a mans dels jihadistes. Al seu torn, els amics han destacat els moments viscuts amb el jove a qui han qualificat de "persona especial per a petits i grans". "El teu record perdura com un gran company i exemple a seguir a la vida", ha dit el Sergi, encarregat de llegir el manifest en nom dels companys del Pau Pèrez. L'esport ha centrat part dels missatges dels amics que han assegurat que entre tots van decidir que el monòlit s'havia de col·locar a les portes del camp d'entrenament del Pau. "És on nosaltres vam créixer a nivell esportiu, aquí hi passàvem moltes hores", ha dit el Jordi Gallego. Pel que fa a la família, el pare, la mare i el germà de la jove víctima han presidit l'acte juntament amb l'alcalde i han agraït l'escalf dels seus conciutadans, que després de restar un minut en silenci han saludat i abraçat els familiars.


Més de 2 MEUR per fer del 2016 l'any de la gastronomia i l'enoturisme a Catalunya - Empordà\nAportació de la Generalitat\nMés de 2 MEUR per fer del 2016 l'any de la gastronomia i l'enoturisme a Catalunya\nEntre les accions principals, convidaran 150 operadors turístics especialitzats perquè coneguin la destinació i incloguin l'oferta en els seus paquets\nACN 16.11.2015 | 15:26\nEl director de l´Agència Catalana de Turisme, Xavier Espasa ACN\nLa Generalitat dedicarà el 2016 a la gastronomia i l'enoturisme per consolidar turísticament el país i destinarà més de 2 MEUR a diferents accions. El director de l'Agència Catalana de Turisme, Xavier Espasa, ha destacat que, entre d'altres, al juny es farà un workshop amb més de 150 operadors turístics internacionals especialitzats en gastronomia que viatjaran a Catalunya per conèixer la destinació perquè incloguin l'oferta als seus paquets turístics. D'altra banda, el Palau Robert de Barcelona prepara una exposició a l'entorn de la cuina de Joan Roca, xef del millor restaurant del món. Aquest any temàtic coincideix amb la designació de Catalunya com a regió europea de la Gastronomia 2016.\nEn el marc de la Nit del Turisme, el passat 1 d'octubre, el president de la Generalitat, Artur Mas, va anunciar que havien decidit dedicar el 2016 a la gastronomia i l'enoturisme aprofitant que la Unió Europea havia designat el país com la regió de la Gastronomia 2016.\nAquest dilluns, aprofitant la celebració del Fòrum Gastronòmic, el director de l'Agència Catalana de Turisme, Xavier Espasa, n'ha donat alguns detalls més.\nPer exemple, ha explicat que es destinaran més de 2 milions d'euros procedents de la taxa turística a les diferents accions promocionals, de màrqueting i també per preparar algunes activitats pensades per operadors turístics especialistes en aquesta matèria.\nMés de 150 operadors especialitzats\nEntre les accions més destacades, Espasa ha detallat que al juny es convidaran 150 operadors turístics d'arreu del món especialitzats en gastronomia i enoturisme. Primer, se'ls organitzarà el que es coneix com a 'viatge de familiarització' perquè visitin restaurants i cellers d'arreu del país. Posteriorment, a Barcelona, se celebrarà un 'workshop' anomenat 'Buy Catalonia' on es posaran en contacte cellers i restaurants i empreses turístiques que tenen productes específics per tal que els operadors internacionals els incloguin dins els seus paquets.\nSegons ha detallat Espasa, aquest serà el workshop més important mai celebrat a l'entorn de la gastronomia i l'enoturisme. Els públics preferents en què focalitzaran les accions són els mercats madurs com França, Gran Bretanya, Alemanya, Itàlia i països nòrdics però també hi ha un interès especial per incidir en el mercat asiàtic i americà. "Són mercats que tenen molt d'interès en aquests itineraris culinaris i enològics", ha remarcat Espasa.\nL'objectiu d'aquestes accions és el d'atraure un turista que tingui una despesa més elevada al territori. "Volem que el tipus de turista que vingui deixi més diners, més que buscar el nombre és aconseguir que mitjançant paquets i rutes ens visiti un turista de més rendibilitat", reconeix el director de l'Agència Catalana de Turisme.\nAltres accions amb què treballa l'agència són incloure empreses d'aquests sectors a la fira 'Mercat d'Escapades' que es farà entre els mesos de març i abril davant la Catedral de Barcelona i també s'està en negociacions amb TVE perquè dos capítols del programa 'Master Chef' es rodin a Catalunya.\nEl detall de les accions per territoris es dissenyarà amb la implicació del sector privat i també dels diferents patronats de turisme.\nExposició sobre la cuina de Joan Roca\nUna altra de les activitats emmarcades dins l'any de la gastronomia i l'enoturisme és l'exposició a l'entorn de la cuina de Joan Roca, el xef del millor restaurant del món. La mostra es podrà veure per primera vegada al Palau Robert de Barcelona i, posteriorment, viatjarà fins a Girona per fer-se itinerant després a d'altres territoris.\nA Catalunya hi ha 63 estrelles Michelin, moltes de les quals a les comarques de Girona. Espasa reconeix que aquest territori pot fer de "motor" arreu de Catalunya i que a través del seu model es pot posar en valor la gastronomia catalana.


Un centenar de persones gaudeixen de la clausura del cicle de maridatges “Jazz & Vi amb DO Tarragona”\nDurant tres dijous consecutius sis músics de jazz del Camp de Tarragona han maridat 18 vins de la DO Tarragona amb 18 peces de jazz. La iniciativa de la DO Tarragona, que s’ha celebrat al Palau de Congressos, ha esta un èxit ja que s’han esgotat totes les localitats per les tres sessions.\n“Walkin’”, una de les composicions clàssiques de Miles Davis, o l’estàndard “Autumn Leaves” de Joseph Kosma, són dues de les peces escollides pels músics de jazz Xavi de la Salud i Jorge Varela per maridar amb els vins de la DO Tarragona en la tercera i última sessió del maridatge “Jazz & Vi amb DO Tarragona”, una nova iniciativa del Consell Regulador de la DO Tarragona per promocionar el vins d’aquesta denominació d’origen ara que s’acosten les festes de Nadal.\nDurant tres dijous consecutius, la sala Genius del Palau Firal i de Congressos de Tarragona ha realitzat tres maridatges amb la participació de tres duets de músics de jazz del Camp de Tarragona que s’han encarregat de maridar 18 vins de la DO Tarragona amb 18 composicions de jazz, ja siguin temes propis del músics o diferents estàndards del jazz. Totes les sessions s’han omplert amb un centenar d’aficionats al vi i al jazz. L’enòloga Pepa Menchón s’ha encarregat de dirigir els tastos i de respondre els dubtes dels assistents als maridatges.\nAbans de la sessió de Xavi de la Salud i Jorge Varela, també havien actuat Xavier Pie (saxo) i Ignasi González (contrabaix) que van maridar els vins de la DO Tarragona amb peces com “Vermell i taronja” del propi Pié, “It don’t mean a thing” de Duke Ellington o “The shadows of your smile” de Johnny Mandel; i el duet format per Gerard Marsal (saxo i flauta) i George Olshanestsky (guitarra espanyola) que van interpretar peces com ara la composició pròpia “Sirah”; l’adaptació de la cançó de Lluís Llach “El meu país és tan petit” en clau de jazz o la música de les pellícules “La vida es bella” i “Días de vino y rosas”, entre d’altres.


Revisió NEC MultiSync E231W - Monitors De Pc | Abril 2021\nEl nostre preu de qualificació en revisar 206 IVA inc\nEl disseny agradable per als negocis pot no girar cap cap, però pot ser atractiu el suport ajustable de l'E231W; tanmateix la qualitat de la imatge pateix de colors apagats.\nFull HD NEC MultiSync E231W, amb un disseny quadrat i pla i es pot ajustar, és un monitor de negoci típic. Inclou paràmetres de Eco integral, inclosa una pantalla que us permetrà veure la quantitat de carboni i diners que heu estalviat. Si el vent es troba al darrere o al vostre davant mentre trebeu a la feina, probablement farà més diferència en el vostre consum de carboni i la il·luminació del LED de l'E231W significa que només atrau 24W en qualsevol cas.\nA mesura que s'envia, la imatge és massa fosca, per la qual cosa la vam convertir fins al 100 per cent. Vam trobar que això va produir una imatge amb un contrast excel·lent. Els colors no eren tan vius que altres pantalles de prova, però això és en part a causa de la pantalla mat. Tanmateix, proveu-ne el possible, no podíem obtenir els colors vius que varem trobar a les altres pantalles.\nEl contrast va ser exemplar, però: es mostraven tots els fils de la roba i totes les arrugues d’un rostre, amb negres profunds a les ombres i els detalls encara visibles en escenes enfonsades pel sol. Si hi ha un aspecte a l’armadura de l’E231W, és l’acabat de la pantalla mate. Tot i que redueix els reflexos de les llums de sobrecàrrega, però afegeix un gran grau a la imatge.\nEl sistema de menús del NEC és fàcil i fàcil de navegar mitjançant un petit control de control. La brillantor automàtica pot controlar la llum ambiental i / o el contingut blanc de la imatge per ajustar la brillantor, i hi ha controls de color comprensius que van des de 5000K fins a 9300K, amb un control de cadascun, a més de sRGB i Native.\nEl suport de l'E231W es pot pujar i baixar i també es pot desplaçar en mode retrat, que pot ser fantàstic si s'utilitza com a segon monitor per llegir pàgines web o documents, on l'espai vertical és més valuós que l'espai horitzontal. També és l'únic monitor amb port DisplayPort.\nManca d’algunes funcions, com ara un hub USB o una entrada HDMI, tot i que amb el suport DHCP mitjançant DVI, la manca d’una entrada HDMI és irrellevant, ja que no hi ha altaveus a través dels quals es pugui reproduir àudio. Tot i això, pel preu, hauríem esperat més que un simple suport regulable.\nPel que fa a la qualitat de la imatge, ens va decebre la reproducció de colors de l'E231W, que semblava ser una tonalitat més fosca que altres monitors aquí. El contrast, però, és excel·lent i el suport ajustable serà atractiu per a aquells que disposin de dispositius no convencionals. Tanmateix, la Hannspree HF257H és més gran, té una imatge més brillant i viva i costa molt menys.\nquin és el whisky de millor tast\ncreativitat inspira 5.1\nmillor ventilador extractor de bany\ncanals amazon uk\nsennheiser a l'orella


Evacuen amb helicòpter un conductor atrapat en un accident al Pradell de la Teixeta\nEls Bombers durant el rescat del conductor atrapat al vehicle al Pradell de la Teixeta.\nEls Bombers han tallat el sostre per poder treure el conductor, que ha estat traslladat a l'Hospital Joan XXIII\nActualitzada 27/07/2018 a les 14:33\nUna persona ha resultat ferida menys greu, després de que el seu cotxe es precipités des de l'N-420 cap a un barranc al Pradell de la Teixeta (Priorat). Els Bombers de la Generalitat han rebut un avís a les 9.19 hores i quatre dotacions s'han mobilitzat fins al quilòmetre 850, on s'ha produït l'accident en sentit Falset.\nEn aquest, el turisme ha quedat penjant a sobre un arbre, a sis metres del terra. Els Bombers han estabilitzat el vehicle perquè no caigués i han tallat el sostre per treure al conductor, que estava atrapat. Un cop extret, han ajudat a pujar al ferit amb una camilla cap a l'ambulància. Finalment, l'helicòpter del SEM ha traslladat al conductor fins a l'Hospital Joan XXIII.\nTambé s'han desplaçat cinc unitats de Mossos d'Esquadra. La N-420 ha quedat tallada i ha generat cues d'1 quilòmetre. Els agents han habilitat un pas alternatiu durant dues hores.\nComenta el contingut : Evacuen amb helicòpter un conductor atrapat en un accident al Pradell de la Teixeta


Parc Natural del Montgrí - Mas Petit\ni els Aiguamolls dels Baix Ter\nAmb la creació del Parc Natural del Montgrí, les Illes Medes i el Baix Ter es posen en relleu tots els elements d’interès que conformen l’entorn del Montgrí, les illes Medes i els aiguamolls del Baix Ter. El valor paisatgístic del territori, la gran quantitat d’hàbitats, tant marins com terrestres, així com els paisatges culturals d’aquest espai, compten ja amb un segell de protecció de llarga durada.\nAl centre d’informació del Museu de la Mediterrània així com a les oficines de turisme de l’Estartit i Torroella de Montgrí, hi trobareu propostes de descoberta de tots els espais naturals. Tindreu al vostre abast diferents itineraris que us ajudaran a conèixer el Parc i descobrir un paisatge cultural i natural d’empremta mil·lenària.\nVista panoràmica del Parc Natural Masis del Montgrí, Illes Medes i el Baix Ter\nEl Montgrí és un massís muntanyós calcari que s’alça entre el Baix i l’Alt Empordà. En el seu cim hi ha el Castell de Torroella de Montgrí des d’on podreu gaudir d’unes vistes immillorables, una gran panoràmica de 365º des del Canigó, passant pel golf de Roses i Serra de Rodes, la costa de l’Estartit i Illes Medes, i fins a la plana i desembocadura del riu Ter. Si hi aneu d’excursió, una de les rutes més habituals, hi trobareu una gran varietat de flora protegida, diverses ermites en ruïnes, dunes i els seus corriols.\nDiu la llegenda que aquest massís recorda a la figura d’un bisbe adormit i estirat que amb la punta dels dits dels peus sembla voler tocar les aigües de la Mediterrània. Altres diuen que recorda a la figura d’una dona nua estirada o a la cara d’un drac.\nEs tracta d’una zona protegida tan terrestre com marítima. Destaca per la seva gran diversitat biològica. La zona protegida submergida ha generat uns grans ecosistemes molt complexos que la converteixen en un dels llocs més escollits a l’hora de fer la pràctica de submarinisme.\nEls aiguamolls del Baix Empordà constitueixen una àrea protegida (PEIN) amb una superfície total de 231,05 ha. Aquests, contigus a la platja, són zones litorals lligades a la dinàmica fluvial: desembocadures actuals de rius, desembocadures antigues, planes d’inundació, aiguamolls i dunes. S’hi desenvolupen jonqueres i canyissars, salicornars, amb presència en algunes zones de dunes mòbils -sobretot a la zona de platja- i dunes estabilitzades, i tamarius. A la zona de les Basses d’en Coll hi podreu trobar nombrosos arrossars d’on en surt l’Arrós de Pals.\nEls aiguamolls tenen una gran importància pel fet que concentra nombroses aus nidificants, migratòries i hivernals que troben refugi i aliment en aquest tipus d’hàbitat. Així, hi podem observar aus com ara l’ànec collverd i l’ànec griset, la polla d’aigua, el rascló, la fotja, l’agró roig, el bernat pescaire, el blauet, el balquer…, entre d’altres, i també amfibis, rèptils i mamífers com les tortuguetes (Triops cancriformis), la tortuga d’estany (Emys orbicularis), el turó, sargantanes, serps d’aigua, etc.\nLes activitats als aiguamolls estan estrictament limitades als recorreguts marcats, que podeu fer tranquil·lament a peu seguint la xarxa de senderisme del Baix Empordà, o bé amb bicicleta a través de la xarxa de cicloturisme. Als diversos itineraris hi ha punts d’observació que permeten contemplar de més a prop la fauna que habita els aiguamolls sense provocar alteracions en l’hàbitat.


La vuelta al mundo en 80 lunas - Jordi Llorens\nFotografies: Jordi Llorens\nEditorial: SIRPUS, EDITORIAL\nSi el títol ha de tenir alguna influència sobre el lector, no sé molt bé si les llunes es podrien definir com la base del concepte del llibre o el viatge en ell mateix. No és una novel·la, no és un manual, no és un assaig ni una biografia. És de gènere indefinit, fora de les normes establertes.\nCada capítol comença amb uns viatgers que han fet història i que tenen quelcom a veure amb les experiències viscudes que vénen a continuació i que són les que introdueixen conclusions, idees i suggeriments.\nNo és un llibre on s’expliquin en detall el meus viatges. S’han triat les experiències viscudes més representatives, que ensenyen la meva evolució viatgera des del primer viatge fins a l’últim. Mentre jo com a persona vaig madurant, també maduren els meus viatges i vaig descobrint la manera en la que més m’agrada viatjar.\nLes experiències que visc mostren detalls i maneres pràctiques per bellugar-se pel món sense el cordó umbilical d’una organització. Però sóc conscient que no tot el món està preparat per sortir al món exterior sense haver recorregut el seu propi món. Per això insisteixo en apartats tan personals com reals per animar a superar la por a allò desconegut. Cada apartat presenta una experiència. Cada experiència és una excusa per parlar de temes que poden donar idees, suggeriments. Cada tema està exposat des de la meva pròpia visió viatgera.\nAl final, cada lector serà capaç de decidir si s’acomoda de nou al sistema de viatjar que més li convingui o s’atreveix a mitges o del tot a emprendre una nova manera de viatjar. El cert és que proposo un estil de viatjar que funciona, i que es transforma amb l’aportació personal de l’escala de valors de cadascú.\nPotser és un llibre de viatges, potser de suggeriments, potser de vivències; o, simplement, un llibre a mida de qui el llegeixi.\nL’Opinió dels Mitjans\nEl viatger i fotògraf de viatges granollerí explica en forma de novel·la les seves experiències viatgeres pels cinc continents i mostra claus de com fer-ho pel seu compte a aquells que vulguin iniciar-se en el viatge independent i alternatiu, fora dels circuits organitzats. Intenta demostrar que l’aventura és a l’abast de tothom i anima la gent a superar la por a allò desconegut. En parlar del llibre diu que “dels meus viatges recullo records, experiències i també algunes llunes de nits pròdigues d’aventures esdevingudes en altres latituds […]”. És un llibre ple d’idees útils i senzilles.\nEns suggereix, a través de les seves experiències, com fer front als imprevistos, com organitzar-se, com desplaçar-se, quant s’ha de gastar, o com viatjar amb nens per països llunyans.\nEl llibre, prologat per l’alpinista i metge Josep A. Pujante, està dividit en capítols que encapçalen personatges viatgers: Marco Polo, Fernando de Magallanes, Mark Twain, James Cook…També inclou unes quantes fotos de l’autor.\nEls que s’engresquin a llegir-lo comprovaran que entren en un món fascinant i perfectament relatat. Hi trobaran moltes i encertades reflexions com ara: “No demanis mai a un viatge més del que et pugui donar. Demana-li tan sols el cel damunt teu i un camí sota els peus. El més normal és que et trobis amb problemes de tota mena. Paciència, quan viatges t’exposes justament a qualsevol contratemps.”»\nEnviam un mail a: jordi@jordillorens.com


L’Ajuntament de Lleida permet fer 'topless' en les piscines municipals - TOTLLEIDA\nUna nota informativa als accessos de les piscines dels barris de la ciutat i de Sucs i Raimat explicita des d’avui la llibertat de fer 'topless'\nPer totlleida Última actualització Ago 12,2019\nLes usuàries de les piscines municipals de Lleida i de Sucs i Raimat poden, des d’avui, fer ‘topless’ lliurement si així ho desitgen.\nL’Ajuntament de Lleida ha col·locat una nota al costat de la normativa d’ús de les piscines on explicita aquesta llibertat.\nL’alcaldessa accidental, Jordina Freixanet, i el regidor d’Esports, Sergio González, han visitat avui les piscines de Balàfia, i han penjat el cartell informatiu a l’entrada del recinte.\nEls edils han explicat que la Paeria no modifica les normes d’ús d’aquests equipaments sinó que aclareix el terme emprat fins ara, “vestit de bany adequat”, que queda especificat de la següent manera: “utilitzar vestit de bany. Està permès practicar ‘topless’”.\nFreixanet ha assenyalat que el ‘topless’ no estava específicament prohibit a les piscines de Lleida. La indicació que s’emprava, però, “vestit de bany adequat”, podia generar equívocs i desprotecció a les banyistes que volen fer-ne i també als treballadors que han d’aplicar les normes. A més, una desena d’usuàries havien fet la petició a la Paeria només aquest any. La voluntat política del nou Govern de la Paeria ha estat resoldre aquesta petició i la indefinició normativa.\nA més, aquesta acció, l’Ajuntament de Lleida dona compliment a la resolució del Síndic de Greuges de Catalunya que, el 2018, arran de queixes d’unes usuàries de l’Ametlla del Vallès, va advertir als consistoris catalans que es pogués practicar ‘topless’ a les piscines municipals per raó de llibertat d’expressió i per un tema d’igualtat i no discriminació.\nEn el cas de Lleida, el Síndic va interpretar que el ‘topless’ quedava acceptat com a “vestit de bany adequat” tot i que, en la pràctica, aquest terme es va identificar amb un ús obligatori de banyador i biquini i així es reflectia al cartellatge de les piscines de la Paeria.\nL’alcaldessa accidental ha explicat que es continua acceptant l’ús del burquini, ja que és, formalment, un vestit de bany.


CineBaix - CANCIONES DE AMOR EN LOLITA'S CLUB\nDirecció_ Vicente Aranda País_ Espanya Any_ 2007 Durada_ 101 min Gènere_ drama Intèrprets_ Eduardo Noriega (Raúl Fuentes/Valentín Fuentes), Flora Martínez (Milena), Belén Fabra (Olga), Héctor Colomé (José), Carla Sánchez (María), Sonia Madrid (Carmen), Vicente Gil (Simón), Andrés Lima (inspector Pardo), Yohana Cobo (Djasmina), Irene Escolar (Jennifer), Andrea Gara (Rebeca), Yunet Guerra (Nancy) Guió_ Vicente Aranda; basat en la novel·la de Juan Marsé Producció_ Andrés Vicente Gómez, Ximo Pérez i Ramón Domínguez Música_ José Nieto Fotografia_ José Luis Alcaine Estrena a Espanya_ 30/11/2007\nMàfies, prostitució, violència, drogues i blanqueig de diners conformen el teló de fons de la història de Raúl i Valentín, dos germans bessons amb vides molt diferents: Raúl és un violent policia que es troba en el punt de mira d'ETA i de les màfies de la prostitució; Valentín pateix una discapacitat intel·lectual i viu enamorat d'una de les prostitutes del club de carretera on treballa com a "noi per tot". Els destins dels dos germans tornen a creuar-se dramàticament quan Raúl decideix desaparèixer una temporada de la policia i torna a visitar a la seva família. La vida, imprevisible, els depara una terrible sorpresa.\nParlar amb Vicente Aranda és conèixer Vicente Aranda. Sigui en temps intermedis o en època d'estrena, el realitzador espanyol eludeix la senzilla promoció per afermar-se en el discurs de tota una carrera. Coneixedor que la seva insubornable peculiaritat li genera no pocs detractors, es fa fort en les seves maneres i els seus interessos, subratllant la seva incontestable autoria, i ferm davant les mirades malintencionades.\nA Canciones de amor en Lolita's club apostes de nou per una adaptació d'un text de Juan Marsé. Què hi ha d'Aranda a l'univers de Marsé perquè torneu a coincidir en un projecte més?\nHi ha paral·lelismes de tot tipus, tant temporals com temàtics. Marsé té una edat semblant a la meva (ell és una mica més jove). Les aventures juvenils que descriu insistentment en les seves novel·les, són les meves pròpies aventures, i en elles coincideix fins i tot l'espai geogràfic. Quan parla d'�aventis� (relats orals entre nois, amb barreja de realitat i ficció), està parlant dels meus propis records d'adolescent. I per si de cas no fos prou, sembla que tenim una clara recurrència a un fons temàtic comú: la preocupació de negar-se a ser el que un és, per renéixer de nou en un altre. Jo ho sintetitzo en una frase (prestada): �Tots volem ser un altre�. En fi, tot el que escriu Marsé em resulta pròxim, encara que no estigui a la zona de la memòria realista, que no obstant això, per ara, és el que preval.\nSense haver vist la pel·lícula encara, gairebé ens sembla olorar a Lolita's Club a fum, a foscor, a sexe. Paraules que semblen tenir pes i presència en la teva filmografia, conscient o inconscientment?\nA la meva edat ja resulta difícil actuar inconscientment. Sóc conscient del què faig. Sóc conscient que el sexe, des d'un punt de vista �social�, ja no hauria d'interessar-me. També sóc conscient que m'interessa, i molt. No sé si hauria de dir-ho, però ho diré� En aquest aspecte, hi ha molta gent dins de l'armari. Hem d'anar pensant en com es surt, perquè tots som candidats a reclusió dins l'armari. Només hi ha una alternativa, el taüt, del que no es surt. No crec tenir molt a veure amb l'assumpte de fum i foscor.\nQuè t'atreia d'Eduardo Noriega per posar-lo al capdavant de la pel·lícula?\nJo estava pensant en un altre tipus d'actor, per damunt de qualsevol classificació teatral (encara en voga) com a �galant�. Però el productor em va fer una observació en aquest sentit i vaig comprendre que tenia raó. Jo no menyspreo en absolut la meva pròpia capacitat de treball i la voluntat de treball d'un actor. Si li ofereixes un treball difícil a un actor (un repte, un desafiament a les seves capacitats) i ell l'accepta amb entusiasme i dóna mostres de valor i vocació, em sento irremeiablement tocat: penso que unint les nostres voluntats res és impossible. Aquest va ser el cas de Noriega. Des del primer moment va donar clares mostres de voluntat cap al repte. Això, a més, inclou una demostració de mútua confiança.\nLa seva companya al capdavant del repartiment, Flora Martínez, va saltar a la "fama" al cinema llatí fa un parell d'anys amb Rosario Tijeras . Com la vas descobrir tu? Com ha arribat a Lolita's Club?\nJo havia vist Rosario Tijeras. Flora, com a actriu, no ofereix dubtes. També li havia fet una prova per a Tirant. Va sortir molt bé, però no tenia l'edat per al personatge. Quant a Lolita's, Flora és, a més, colombiana, igual que el personatge de la novel·la.\nA més de director de cinema, ets espectador de cinema? L'Aranda espectador pot influir en l'Aranda realitzador?\nJo vaig començar al cinema amb una clara tendència cap al fantàstic. No obstant això, la vida (i els espectadors sobretot) m'han portat inevitablement cap a una zona realista i testimonial. Jo estic inclòs entre els espectadors de les meves pròpies pel·lícules. Crec en això que la pel·lícula no s'ha acabat fins que l'espectador la sanciona. No és fàcil. A vegades es necessiten anys per saber quina pel·lícula has fet. No suporto les mentides il·lusionants amb morts �vius� vestits de Prada. Crec en Espriu que, fins i tot tement a la mort, va escriure aquestes cinc paraules que valen més que mil imatges: �la mort no es viu�. [...]


I per Postres... Blog de Postres: Pastís d'Aniversari\nAvui hem celebrat el quart aniversari d'en Guillem i aquest pastís de xocolata ha estat un encert, ha agradat moltíssim... no n'ha quedat ni per repetir! La pròxima vegada n'hauré de fer dos!!\nÉs senzill de fer i sobretot queda molt, molt esponjós; he decidit anomenar aquest pa de pessic com "un bàsic" i així ho posaré en una nova "pestanya" del blog on hi aniran a parar les preparacions que a mi em semblen bàsiques per tenir sempre a mà per utilitzar-les per fer una pastís o algun altre postre. Així que, avui tenim el primer "bàsic": el pa de pessic de xocolata. L'he tret del blog que tantes vegades utilitzo: Kanela y Limón\nIngredients per la base:\nPrecalentar el forn a 160ºC.\nUntar el motllo amb mantega i enfarinar-lo.\nPosar els ous i el sucre en el bol de la batedora i batre a velocitat mitja-alta fins que tripliquin el volum i quedin esponjosos. És molt important que us quedin ben pujats i esponjosos ja què d'això en dependrà que el resultat final sigui un pa de pessic ben alt i esponjat.\nTamisar la farina, el cacau, el bicarbonat i la sal.\nAmb una espàtula, anar afegint a poc a poc la mescla de farina sobre la d'ous tot barrejant-ho amb moviments envolvents per evitar que se'ns baixi la preparació.\nPosar al forn durant uns 30 minuts o fins que al punxar el pa de pessic amb un escuradents ens surti sec.\nTreure del forn i dexar sobre una reixeta durant 10 minuts. Després desenmotllar i deixar refredar completament sobre la reixeta abans de decorar-lo.\n* No obriu el forn almenys fins a la meitat de la cocció, sinó se us baixarà la massa i no hi haurà manera que quedi bé.\n* És millor preparar el pa de pessic un dia abans d'utilitzar-lo. Un cop fred s'embolica amb un paper de film i es posa a la nevera tota la nit. D'aquesta manera aconseguim que es fixin els gustos i la molla.\nIngredients per la cobertura de xocolata, el farciment i la decoració:\n350 gr. de xocolata postres\n400 gr. de nata per muntar a temperatura ambient\nDesfer la xocolata al bany maria i reservar fins que es refredi de nou a temperatura ambient.\nBarrejar-la amb la nata a temperatura ambient i remenar amb les barilles manuals fins que agafi consistència. Ja es pot utilitzar immediatament, també es pot guardar i si abans d'utilitzar ha quedat massa dura es pot posar al microones a temperatura mínima durant uns segons i tornarà a tenir la consistència desitjada.\n*És molt important barrejar els dos ingredients a la mateixa temperatura sinó no obtindreu un resultat òptim.\nAquesta cobertura l'he tret del magnífic blog de El Rincón de Bea, que té uns pastissos i unes cobertures simplement genials!\nMuntatge del Pastís\nTallar el pa de pessic en 2 plaques (amb una lira si en teniu, així us quedaràn dues meitats igualades).\nPosar la primera base sobre el plat i posar-hi una capa de melmelada.\nPosar l'altra meitat del pa de pessic al damunt i mullar-la amb un almíbar d'aigua amb sucre.\nPosar una capa de cobertura de xocolata per tot els pastís incloent els laterals, replenant tots els forats que hagin quedat i dexant el pastís lo més llis i igualat possible. Posar a la nevera durant 30 minuts per a què es refredi la xocolata i s'endureixi.\nTreure de la nevera i donar una altra capa de xocolata procurant allisar tota la superfície i laterals.\nDecorar amb les gominoles.\n*Amb aquestes quantitats us sobrarà cobertura de xocolata ja què estan pensades per fer farcir el pa pessic amb aquesta preparació, però jo vaig substituir el farciment de xocolata per la melmelada de fruits del bosc i va ser tot un encert. Us ho recomano.\nAquí teniu un tall del pastís, si em descuido no el puc fotografiar... jajaja, en uns segons ha desaparegut tot el pastís!!!\nPublicado por Montse en 20:58\nEtiquetas: pa de pessic, pastís, pastís de xocolata, xocolata\nSara Sweet Cakes 11 de març de 2012 a les 21:15\nMontse, tiene una pinta buenísima! Y las chuches con el chocolate quedan ni te cuento!\nMontse 11 de març de 2012 a les 21:39\nGracias Sara, lo de las chuches le ha encantado al homenajeado!\nantonia 11 de març de 2012 a les 21:22\nFelicidades te ha quedado estupendo y seguro que buenisimo,besitos.\nMontse 11 de març de 2012 a les 21:41\nEstaba muy bueno Antonia, se ha volatilizado en cuestión de segundos!\nClara cocinillas 11 de març de 2012 a les 22:52\nQuina pinta!!! el probare en el proxim pastis\nMontse 12 de març de 2012 a les 22:15\nT'animo a que el facis ben aviat, va quedar boníssim i és senzill de fer!\nMagali 12 de març de 2012 a les 15:53\nJusto buscaba una receta de bizcocho de chocolate, gracias, un saludo!\nMontse 12 de març de 2012 a les 22:19\nPues esta es un exitazo, yo ya la he colocado en un apartado del blog para las preparaciones que considero 'básicas'. Ya verás como te sale estupendo !!\nLola Fernandez Vilaseca 11 d’abril de 2015 a les 12:43\nLa nata per montar quina es jo no en trobo sense lactosa.\nMontse 11 d’abril de 2015 a les 21:35\nHola Lola, la nata d'aquesta recepta és normal, amb lactosa, però si en vols sense lactosa al súper trobaràs marques com Kaiku que en tenen, si la vols vegetal la Puratos tinc entès que és bona.\nBundt Cake de Plàtan i Nous\nCupcakes de Llimona amb Lemon Curd\nPastís de Xocolata amb Swiss Buttercream de Mango


Búnquers de Punta Falconera - ubi.cat\nQuatre grans casamates i un búnquer de comandament o de direcció de tir, utilitzats per defensar el sector nord de la badia de Roses, juntament amb la bateria del far. Són construccions subterrànies, bastides amb formigó armat i cobertes amb terra a la part superior. La part frontal es troba oberta en direcció al mar, ja que correspon a la sala del canó. Està revestida per una capa de pedra de la zona, que la protegeix de l'impacte dels projectils i la camufla. Els búnquers estan formats per una galeria d'accés que guanya la suficient amplada, al final del recorregut, per poder construir-hi dues cambres laterals a banda i banda. L'edifici del comandament es troba situat a la part més alta del conjunt i consta d'una part soterrada i d’una altra construïda en superfície. El complex comptava amb espais per a la tropa, el cos de guàrdia, per a la infermeria, una cantina, un edifici de serveis, un magatzem i un garatge.\nCamí De Ronda, 17480 Rosas, Provincia de Gerona, España


Renovació de vocabulari\nCal renovar el nostre llenguatge i la nostra visió del món per tal que s’adaptin a la immensitat de la nostra experiència Getty\nEl llenguatge origina una manera de ser i d’estar en el món. La nostra actitud està relacionada amb la idea que tenim de l’existència. Per exemple, si pensem que la societat està en continua evolució i que cada cop anem assolint més avenços, tindrem fe en la humanitat i estarem convençuts que els nostres esforços serveixen per millorar com a espècie. Per tant, serem persones positives, confiades i amb esperança. En canvi, si la nostra visió del món consisteix en que la societat es dolenta, que tothom està corromput i que atempta en contra dels nostres interessos, viurem una existència plena de potencials enemics, en contínua actitud de defensa, sentint que el perill ens esguarda a qualsevol cantonada.\nEstem contínuament configurant narracions a partir de la nostra experiència. Ens expliquem relats de per què els altres actuen de la manera que ho fan, per què ens succeeixen les coses i perquè la realitat és com és. El que no ens imaginem és que aquestes històries influeixen en les nostres vivències. La imatge que ens fem de la realitat afecta el punt de vista des del qual partim, de manera que modifica la realitat que percebem. És diferent protagonitzar una història des del paper de víctima que des del de triomfadora.\nLa versió de la realitat que hem creat en la nostra ment ens predisposa a un tipus de vivències o a unes altres. Som nosaltres els qui conformem els nostres prejudicis o els que creem oportunitats mitjançant una nova visió de la situació. En aquest sentit, renovar el nostre vocabulari ens pot ajudar a desprendre’ns d’una manera arcaica de relacionar-nos amb la realitat. Som éssers en constant evolució, per la qual cosa, els vocables que utilitzem també han d’anar adoptant nous matisos per tal d’enriquir la nostra experiència.\nDe fet, el nostre estat d’ànim depèn dels diàlegs que establim amb nosaltres mateixos. Si mantenim una actitud pacient, efectiva i engrescadora, estarem potenciant les nostres habilitats. En canvi, quan ens jutgem, castiguem i renyem constantment per la nostra forma de comportar-nos, esdevenim el nostre pitjor enemic, desanimant-nos i ensorrant-nos. Aprendre a conversar dolçament i amable amb un mateix és un do que algunes persones han desenvolupat i que els ha conduït al benestar, a l’èxit i a la salut física i mental. Passem la majoria del temps teixint diàlegs amb nosaltres mateixos, per la qual cosa fer una inversió en temps i energia en aquest aspecte pot transformar la nostra vida.\nPenso que és per aquest motiu que el mindfulness, la meditació, l’exercici físic, la relaxació, la pregària, el bodyfulness, les activitats creatives i artístiques són tan útils per fer-nos sentir feliços i poderosos, ja que ens ajuden a transcendir la nostra visió de la realitat per connectar profundament amb l’existència, que experimentem com il·limitada, fluïda i magnificent. És quan ens alliberem de les nostres creences, dels nostres prejudicis, dels nostres filtres estrets i opressius que percebem la meravella i la bellesa inherent a nosaltres mateixos i a l’univers.\nEn conseqüència, cal renovar el nostre llenguatge i la nostra visió del món, les històries que ens narrem, per tal que s’adaptin a la immensitat de la nostra experiència. Per tal que siguin fidels i respectuoses amb el poder i la saviesa pròpies de cada àtom que configura aquest món. Les paraules que utilitzem han de ser tan amples i intenses com la realitat que habitem. És per això que és important escollir unes bones paraules, les millors i més excepcionals, perquè aquestes són els maons amb què construïm la versió que vivim de la realitat. El millor regal que ens podem fer és utilitzar els mots que potenciïn la persona que veritablement volem esdevenir. Aquells que ens facin sentir estimats i beneïts.\neducació emocional comunicació creixement personal


Penya Barcelonista Sant Feliu de Llobregat - Página Jimdo de pbsantfeliudellobregat\nPENYA BARCELONISTA DE SANT FELIU DE LLOBREGAT\nDes de la primera reunió que un grup de culers van fer a l' Ateneu de Sant Feliu de Llobregat per constituir la nostra entitat, ja han transcorregut mès de 40 anys.\nCreiem que aquest llarg camí ens avala, tant en la nostra activitat social com en l'esportiva per oferir-vos una entitat sòlida i dinàmica amb la que gaudir d'activitats culturals i esportives a la nostra ciutat i arreu de comarques, conjuntament amb altres Penyes i al voltant del FCBarcelona.\nLa nostra Seu ubicada a l'edifici de la Unió Coral, al carrer Pi i Margall 41, a la 2a Planta, disposa de servei de Bar-Restaurant, on a més de gaudir d'un gran servei de restauració podràs veure tots els partits del FCBarcelona en diverses TV i en la sala reservada al Soci. Tambè podras gaudir i utilitzar els serveis que la Unió Coral ofereig als seus socis en les seves mateixes condicions.\nA més si tens fills i volen jugar al futbol ho podran fer en un dels equips de la Penya a partir dels 3 anys:\nPromeses, Pre-benjamins, benjamins, alevins, infantils, cadets i juvenils.\nFES QUE ELS TEUS FILLS VISQUIN EL SEU SOMNI DE JUGAR AL FUTBOL... AMB NOSALTRES!!!!\nFes-te Soci o Sòcia i gaudiràs d'un munt d'activitats.\nPer ser ho, vine, omple el formulari de inscripció i porta una fotocòpia del D.N.I juntament amb les teves dades bancàries. La quota es tant sols de 38,00 €/any per els Adults i només de 15,00 €/any per els menors de 18 anys.\nNo ho dubtis i vine a fer-nos una visita, t'explicarem amb més detall els avantatges de ser soci o sòcia de la Penya Barcelonista de Sant Feliu de Llobregat.\nEstarem encantats de conèixet.


Inscriviu-vos al MIPCOM 2018 sota el paraigües de MEDIA Stands. Departament d'Acció Exterior, Relacions Institucionals i Transparència\nInscriviu-vos al MIPCOM 2018 ...\nInscriviu-vos al MIPCOM 2018 sota el paraigües de MEDIA Stands\nMIPCOM, que tindrà lloc a Cannes entre el 15 i el 18 d'octubre de 2018, és el principal mercat mundial de continguts d'entreteniment amb més de 13.800 delegats, al voltant de 2.000 companyies en exhibició i uns 4.700 compradors de 100 països.\nUn any més, MEDIA Stands ofereix un descompte en la quota de participació al mercat, així com un espai per a 180 companyies de països participants al Subprograma MEDIA d'Europa Creativa que compleixin els requisits d'elegibilitat.\nLes companyies europees seleccionades per tenir el seu espai als MEDIA Stands del MIPCOM tindran accés a moltes facilitats i serveis:\nAcreditació reduïda al MIPCOM (690 euros).\nInformes de compradors i d'experts.\nPromoció de tres títols desitjats en un catàleg online.\nServei de cafeteria gratuït.\nRecepció amb hostesses internacionals.\nEspais per a reunions.


plaestanydigital.cat | Banyoles Televisió - Mostrant articles per etiqueta: museu darder\nDimarts, 13 Març 2018 19:16\nEl Museu Darder centra les tardes de ciència d'aquest dissabte en els meteorits\nEntendre la formació del conjunt de l’univers és una qüestió que ha perseguit la curiositat de la societat des del seu descobriment i que constantment segueix posant incògnites sense resoldre sobre la taula. Per poder tenir-ho més present, el Museu Darder ha acollit aquest dissabte en l’espai de tardes de ciència una conferència dedicada a les pistes de l’espai exterior: els meteorits.\nDimarts, 20 Febrer 2018 15:35\nUna desena de persones assisteixen a la primera visita guiada de l'exposició "Monsieur Ardan"\nMonsieur Ardan, un dels personatges més significatius i potser desconeguts del segle XIX, és el pseudònim del viatger protagonista de l'exposició temporal vigent al Museu Darder de Banyoles. Una col·lecció de fotografies i diversos elements que ha anat reunint i produint el fotògraf Xavier Mulet.\nDivendres, 09 Febrer 2018 18:38\nLa prescripció social ha estat el tema central d’aquesta setmana als dijous culturals al Museu Darder\nLa idea de salut que es té a dia d’avui és diferent a la que es tenia anys enrere. Actualment, la salut s’entén com un concepte més positiu i no es centra només en l’estat físic, sinó també en el mental i tot el que pot modificar-lo.\nDimarts, 30 Gener 2018 20:05\nEl Museu Darder acull l'exposició temporal “Monsieur Ardan gran viatger del S. XIX”\nMonsieur Ardan, un dels personatges més significatius i potser desconeguts del segle XIX, és el pseudònim del viatger protagonista de la nova exposició temporal que s’ha inaugurat aquest dissabte al Museu Darder de Banyoles. Una col·lecció de fotografies i diversos elements fòssils que ha anat reunint i produint el fotògraf Xavier Mulet.\nDijous, 18 Gener 2018 17:42\nTardes de ciència del Museu Darder acull una xerrada sobre els avenços en fotònica\nEn la seva línia de programació, el Museu Darder segueix oferint l’anomenada Tardes de ciència, una activitat que es porta a terme com a mínim un cop al mes i en la que es porta un convidat per tal de fer una xerrada sobre qualsevol branca de la ciència.\nDijous, 14 Desembre 2017 15:11\nL'Ajuntament de Banyoles ha recuperat la gestió directa del Museu Darder després de set anys d'haver-la externalitzat. Va ser l'any 2010 quan, arrel del pla de sanejament que va implantar el consistori, es va traspassar la gestió del museu al Consorci de l'Estany, que té les seves oficines en el mateix edifici.\nDimarts, 26 Setembre 2017 15:33\nArriba al Museu Darder l'exposició "El Fluvià: tres comarques i un riu"\nEl Museu Darder de Banyoles acull,fins el proper mes de gener, l’exposició “El Fluvià, tres comarques i un riu”, promoguda pels Museus de Banyoles, d’Olot i de l’Escala.


L’Esport Club Granollers segueix invicte al Municipal – E.C. Granollers\nL’Esport Club Granollers segueix invicte al Municipal\nVictòria davant l’U.E Castelldefels després d’una segona part per emmarcar\nL’Esport Club Granollers va tornar a fer els deures. Després d’una derrota més que dura a Horta, els homes de José Solivelles havien de ser capaços de guanyar al Castelldefels per sumar sis punts, donat que la propera jornada l’Esport Club Granollers sumarà novament 3 punts fruit del seu enfrontament amb el Reus.\nAmb aquesta consigna van saltar els onze al camp tot i que la primera ocasió clara va ser del conjunt visitant. Sergi Gesti posava una pilota a l’espai que Aumatell no va arribar a controlar, més tard la rèplica de l’Esport Club Granollers. Al minut 8 Oriol Molins provava sort des de la frontal enviant l’esfèric fregant el pal esquerre.\nEl conjunt de Miki Carrillo guanyava molt fàcilment les esquenes de la defensa granollerina, sobretot per les bandes, on Sergi Gesti i sobretot Peke, van donar un recital sense fortuna. Al 13’ Dani Sánchez arribava al segon pal però el seu xut es perdia per sobre el travesser. Al 16’ l’efectivitat de l’Esport Club es va veure palesa mitjançant Ñito, que sembla que tingui un idil·li amb el Municipal. Victor Morales es marcava una delicatessen posant una pilota a l’espai per Guillem Pujol que la posava mil·limetrada perquè Ñito afusellés la porteria.\nAl 19’ la rèplica del Castelldefels i la corroboració de que l’Esport Club té sota pals un dels millors porters de Tercera Divisió GV o potser el millor. Després de superar a dos jugadors, Peke enviava un xut potent que Sergio desviada. El porter de l’Esport Club va aturar un gol que ja es celebrava des de la banqueta visitant. El recital de Peke però no acabaria aquí, ja que minuts més tard, el jugador groguet enviava l’esfèric al travesser.\nAl 29’ un altre intervenció de mèrit de Sergio, desviant un xut de Peke després d’una gran aparició d’Aumatell. Al 32’ novament Ñito, provava sort des de pràcticament la mitja lluna. El xut va marxar fregant el pal dret de Kilian.\nAl 38’ una nova aparició amb perill de Peke que la donava a Aumatell però Max atent va rebutjar la pilota. Els últims minuts de la primera part l’U.E Castelldefels ho va intentar però no va tenir gens de fortuna.\nAmb 1-0 es va arribar el descans al Municipal. A la represa, l’Esport Club Granollers va signar els millors 45 minuts del que portem de temporada. En un tres i no res va deixar sense arguments a un Castelldefels que es va anar fent petit i es va encomanar a l’únic jugador que va creure en la remuntada: Peke.\nAl 46’ avisava Albert Ruiz després d’una assistència de Diego Garzón. El 17 enviava l’esfèric a l’exterior de la xarxa. Un minut després, el davanter no faltaria a la seva cita amb el gol. Una assistència de Ñito servia Albert Ruiz per quedar-se sol davant de Kilian i enviar la pilota al fons de la xarxa. El segon va caure molt ràpid per un Castelldefels que no va saber per on venien els jugadors locals. Mentre l’Esport Club gestionava els temps i es mostrava com un equip madur, l’U.E Castelldefels estava totalment desconcertat.\nAl 49’ a punt va estar el conjunt de José Solivelles de marcar el tercer. Oriol Molins rematava a boca de canó sense fortuna, doncs la pilota va marxar lleugerament desviada. Al 51’ novament Molins xutava des de la corona de l’àrea i l’esfèric marxava per sobre el travesser. El 6 no parava de buscar el gol davant d’una de les seves víctimes preferides.\nUn minut després, Sergi Besonies provava sort amb un xut que va marxar molt desviat. Al 53’ novament Ñito enviava un xut creuat fregant el pal. Fins al 58’ no va arribar el primer xut entre els 3 pals del conjunt de Carrillo. Sergi Gesti, després de desfer-se de la defensa granollerina enviava un xut que desviava Eloi Zamorano.\nL’Esport Club no parava de cercar el tercer mentre que l’U.E Castelldefels intentava aturar el vendaval del conjunt de José Solivelles com bonament podia. Al 64’ Victor Morales xutava des de més lluny de la frontal per enviar la pilota per sobre el travesser. Al 65’ Oriol Molins no arribava per centímetres a l’assistència que li posava Sergi Besonies.\nAl 68’ la rèplica groga. Un refús defensiu amb Sergio Fernández fora de porteria propiciava un remat de cap de Dani Sánchez que Sergi Besonies s’encarregava de refusar també de cap en la línia de gol. Al 71’ un penal clar sobre Albert Ruiz anul·lava un gol en segona jugada a Oriol Molins.\nEl 17 no va fallar la pena màxima i al 72’ va posar el tercer gol a favor de l’Esport Club. Al 80’ una falta perillosa llençada per Peke marxava fregant el travesser. Al 86’ Peke obtenia el premi individual marcant un golàs amb un xut de rosca. Res hi va poder fer Sergio. Al 87’ novament Peke enviava un altre esfèric a la fusta.\nMalgrat el gran partit individual de Peke, el Castelldefels no va donar símptomes de recuperació i es va veure superat per un Esport Club Granollers que va signar una segona part per emmarcar. A l’afegit, arribava la sentencia definitiva a través d’Oriol Molins, que per insistència es mereixia el gol. Després d’un xut de Muñi que va anar a parar al pal, el sis de l’Esport Club recollia el refús per marcar a plaer.\nAmb aquesta victòria el conjunt de José Solivelles es situa sisè només a un punt de la quarta plaça. Tres punts que serveixen per blindar el Municipal abans de rebre a la Pobla Mafumet que va perdre ahir la condició de líder, després de caure per 3-0 al Nou Sardenya.\nEsport Club Granollers: Sergio Fernández, Eloi Zamorano ©, Max Llovera ( Víctor Díaz 46’), Guillem Pujol, Sergi Besonies, Víctor Morales, Ñito, Oriol Molins, Diego Garzón, Àlex Castillo ( Arnau Fortuny 66’) i Albert Ruiz (Alejandro Muñoz 77’).\nU.E Castelldefels: Killian, Daniel Sánchez, Ramon Marimon, Alan, Miranda, Joel Coch ©, Pedro Bilbao ( Kike Ramírez 54’), Ferreira ( Kevin 72’), Aumatell, Peke i Sergi Gesti (Jaume 72’).\nGols: Ñito (16’), Albert Ruiz ( 47’ i 72’), Peke (86’) i Oriol Molins (92’).\nTG: Al local Max Llovera i als visitants Marimon, Miranda, Ferreira i Alan.\nÀrbitres: Alejandro Fernández (Barcelona), Víctor Orgaz (Osona) i Pol Curiel (Osona).\nBy Emma|11 novembre 2019|Noticias|0 Comentaris


REF: I290-3 file_copy Copiar l'enllaç\nShBarcelona té l'honor de presentar-los aquest bonic apartament de lloguer temporal situat al barri de l'Eixample. És ideal per a persones que vinguin a viure a Barcelona per un màxim d'un any i busquin viure en una zona tranquil·la.\nEl pis està situat al carrer Padilla, a tocar de l'imponent temple de la Sagrada Família, en ple districte de l'Eixample.\nAquesta zona de Barcelona té molt d'encant i compta amb veïns de tota la vida i establiments tradicionals de barri. A més, està molt a prop de centre comercial Les Glòries, i de punts d'interès com Avinguda Diagonal, Passeig de Sant Joan o Marina.\nPer arribar a qualsevol punt de la Ciutat Comtal té a mà la parada de metro més propera: Sant Pau Dos de Maig (L5).\nL'habitatge té tres dormitoris molt còmodes, dos d'ells amb llit doble i el tercer amb llit individual, tots amb molt espai on emmagatzemar els seus objectes personals.\nEl menjador, una estada molt lluminosa, disposa d'un ample sofà davant d'un televisor de pantalla plana, on podeu relaxar després d'un dia per la ciutat de Barcelona.\nLa cuina independent disposa de tot tipus d'estris per a crear riques receptes, que podrà servir a taula situada just a la banda, amb espai per a 4 persones.\nEl bany complet, totalment reformat, compta amb lavabo, lavabo i un còmode plat de dutxa d'on podrà sortir com nou.\nEl pis té parquet i aïllament de fusta, perquè l'ambient acollidor l'acompanyi durant la seva estada.\nAquest pis té un bufó balcó molt lluminós en el qual podrà gaudir de l'clima càlid de la ciutat de Barcelona sense haver de sortir de casa.


La Fundació – Anne Fundacio\nFundada l’any 1987 amb el ferm propòsit de dur a terme una important funció social: Atendre als infants i adolescents de 0 a 18 anys que presenten algun problema neurològic i/o psicològic que interfereix en el seu desenvolupament normal.\nDes del seus inicis, ANNE Fundació ha treballat amb uns valors molt clars i un objectiu prioritari: proporcionar mitjans de detecció precoç, diagnòstic, tractament i seguiment dels problemes neurològics i psicològics que més incideixen en els primers anys de vida dels nens i adolescents.\nDurant més de 30 anys, ANNE Fundació ha desenvolupat diferents activitats clíniques assistencials per poder oferir una atenció global a l’infant i la família. En aquest temps, més de 6.000 famílies i entitats han confiat en la nostra experiència pel tractament de problemes mèdico-psicològics dels seus fills i membres.\nEls valors que des del 1987 han presidit la nostra Entitat són:\nAmpli ventall d’especialitats\nPer demanar hora i per més informació, pots posar-te en contacte amb nosaltres:\n© Octubre 2017 ANNE Fundació All rights reserved.


El cinema de Cambrils no pot fer front a l'IBI que ha de pagar a l'Ajuntament | Reusdigital.cat diari de Reus. Notícies i actualitat del Camp de Tarragona\nEl cinema de Cambrils no pot fer front a l'IBI que ha de pagar a l'Ajuntament\nEl consistori preveu una bonificació del 95% de l'impost, sempre i quan no hi hagi deutes pendents com és el cas\n24 de Gener de 2018, per Marc Busquets\nFaçana exterior del cinema Rambla de l'Art, a Cambrils\nEl cinema Rambla de l'Art de Cambrils té problemes per pagar l'IBI que ha de satisfer al consistori. De fet, l'equipament cultural de la localitat acumula el deute de cinc rebuts (inclòs el d'enguany) i els recàrrecs corresponents, segons ha confirmat a Reusdigital.cat el seu impulsor, Toni Badimon. Fonts municipals consultades per aquest mitjà, però, han assenyalat que "per ajudar el cinema", des de 2016 les ordenances fiscals municipals preveuen la bonificació del 95% de l'impost als espais on es desenvolupin "activitats declarades d'especial interès o utilitat municipal". El problema, però, i segons s'ha exposat des de l'Ajuntament, és que tan sols és bonificable quan no hi ha cap deute pendent.\nSi bé Badimon ha assenyalat que "quan em vaig fer càrrec del cinema no em van dir res de l'IBI", des de l'ens municipal s'ha apuntat que "els titulars d'una concessió administrativa sobre béns immobles tenen l'obligació" de pagar aquest impost. Tot plegat s'està produint en un context en què s'ha difòs un manifest que insta l'Ajuntament a "evitar que la Rambla de l'Art desaparegui" i que ha comportat també una recollida de signatures sota el lema 'salvem el cinema de Cambrils'.\nBadimon ha indicat que "no vull entrar en cap guerra amb l'Ajuntament", tot i voler aclarir que "no se'ns va dir res de l'IBI i la prova és que l'any 2014 el rebut no ens el van passar. Va ser amb l'entrada del nou govern que van començar a venir amb efecte retroactiu". "Quan vam signar sabíem que hauríem de fer front als impostos lligats a l'activitat, i no pas a la propietat", ha subrtallat l'empresari, líder d'Olwyin Films.\nFonts municipals han precisat que des de l'àrea de Cultura "donem suport al cinema, promocionem les seves activitats" i que fins i tot s'han cedit un parell de cartelleres a la vila, tot avançant "que se'n posaran més en llocs estratègics". De fet, el consistori hauria proposat fins i tot tirar endavant algun tipus d'esdeveniment "que contribueixi a la viabilitat de la Rambla de l'Art", fet que Badimon ha qüestionat. "No han concretat res. Que ho facin. Més enllà de bones paraules i de dir-nos que trobaríem una solució, no han proposat res", ha reblat.\nVa ser a finals de 2013, amb la llavors alcadessa Mercè Dalmau al capdavant del consistori, quan el cinema va tornar a Cambrils. Des de llavors, la Rambla de l'Art ha apostat per programar pel·lícules més aviat allunyades dels circuits comercials, amb versió original. A banda, organitza altres activitats culturals i sopars amb cineastes. Badimon ha lamentat que "sembla que l'Ajuntament no valori prou el que suposa per a la vida cultural de la ciutat tenir un cinema com el nostre", que a més és l'únic representant de la demarcació a la xarxa Europa cinemas.\nRamon Salvat Guarque - Reus 24 de Gener de 2018\nÉs un cinema imprescindible.\nPenso que molts reusencs cal que ajudem a en Toni Badimon, cal que demanen , amb tot el respecte i mes, que el municipi de Cambrils faci tot el possible per evitar que aquest bonic, útil i imprescindible projecte no se’n vagi a campistraus. Tant de bo a Reus algú hagués posat a funcionar alguna cosa similar a això.


MESURES CONTRA LES MANCANCES ALIMENTÀRIES CAUSADES PER LA CRISI\nPrimer berenar del curs a l'Associació Educativa Integral del Raval Un entrepà, una taronja i un got de llet per a cada menor, amb el suport de l'Ajuntament de Barcelona\nDimarts, 17/09/2013 | Actualitzat el 18/09/2013 a les 03:08 CEST\nPrimer dia del curs pel que fa al funcionament de l'Associació Educativa Integral del Raval. Els nens, que hi van des de la sortida de l'escola fins a les vuit del vespre, topen amb les càmeres, que han anat a veure com es mengen el primer dels berenars que, fins al mes de juny, seran subvencionats per l'Ajuntament de Barcelona. A la sala, menors de l'anomenat grup infantil, de 4 a 12 anys, entren i s'asseuen a les taules, ja parades. En una altra taula, el menjar: entrepans de formatge, taronges tallades a grills i llet sencera, que es va servint en vasos.\nCom que els nens no acaben d'entendre què passa avui, Erika Ruiz, coordinadora del projecte infantil, els ho explica a la seva manera mentre ells l'escolten disciplinats i curiosos: «El Govern [sic] ha fet una llei perquè cap nen es quedi sense berenar». I els demana que mengin bé, que sortiran a la tele. Potser són les paraules de l'Erika les que motiven el Suffian, de 9 anys, que d'entrada es mirava l'entrepà amb una reticència evident: «No m'agrada el formatge». Comença a rosegar el pa, separat del formatge. Però al final es menja l'entrepà i no sembla que li desagradi del tot.\nAl seu costat, dos nens una mica més petits. Un, l'Aiman, diu que no oblidem el seu nom, que es diu Achraf. Però l'altre, l'Achraf de debò, adverteix de l'entremaliadura del seu amic.\nEl berenar es dóna en aquest centre a una part dels menors que assisteixen a l'associació. La resta estan en un altre centre obert, també al Raval. El director, Ignasi Sagalés, explica que ara poden oferir una cosa que abans només donaven de tant en tant: «En el millor moment donàvem pa dos dies i fruita dos dies més». A l'associació, relata la seva coordinadora tècnica, Carla Pérez, hi treballen 10 professionals que compten amb la col·laboració de voluntaris i estudiants en pràctiques d'Educació Social i Integració Social.\nSagalés parla amb preocupació de les beques de menjador, imprescindibles per a tanta gent en dificultats. A Barcelona hi ha temps fins divendres que ve per presentar sol·licituds. A la capital catalana, per cert, es preveu que el pagament de les beques arribi a l'octubre, de manera que durant el primer mes és el col·legi el que haurà d'avançar els diners. El Consorci d'Educació de Barcelona ho justifica amb un argument de pes: si les adjudicacions es fan ara es computa la renda del 2012, però si es fan al juliol, com passa en alguns consells comarcals, es té en compte la renda del 2011. És de sentit comú pensar que tal com estan les coses serà més baixa la renda més recent, i per tant més necessitada la persona. L'any passat, a Catalunya es van atorgar 36.000 beques de menjador, 15.500 de les quals a Barcelona.\nEl berenar, en definitiva, suposa un pas endavant però ni de bon tros és l'únic necessari. Sagalés està entossudit a fer el segon pas endavant, el que acabi procurant un dinar a una quinzena d'adolescents en situació de necessitat que es quedin sense la citada beca. L'associació necessita una mica més de 5.000 euros per garantir que el servei estigui obert durant tot el curs acadèmic.


Andreu Subirats, en natural i ennaturat | Jaume C. Pons Alorda\nBarcelona, 20 d'Octubre 2017\n129 articles publicats\nJoan-Lluís Lluís: “Com a escriptor res no em fa por”\nCarta oberta a Adrià Pujol Cruells\nCarta oberta a Nichita Stanescu\nMontserrat Rodés: "La creació no deixa de ser un reflex de la vida"\nJosep M. Sala-Valldaura: "És necessari desesperar-se"\n1 Les urnes estaven al Paradise\n2 Governs que fan de Hacker, anticapitalistes posant ordre\n4 Núvol publica l’ebook de La Nit de la Poesia\n5 Big Draw, la festa que desdibuixa la por al dibuix\n6 Com es fa una revolta postmoderna?\n7 Quan l'estat d'excepció és la regla\n8 Les galeries d’art no mosseguen\n9 Diccionari universitari i pseudopedagògic per a ociosos\n10 Salvados: una entrevista del segle XX en un mitjà del segle XXI\nAndreu Subirats, en natural i ennaturat\nJaume C. Pons Alorda. Barcelona.\nDe quina manera un paisatge pot aconseguir traslladar-se més enllà de la matèria i convertir-se en una suor interior, o sigui, esdevenir la gelatina de l’esperit? Quins són els mecanismes macabres del planeta per tal d’aconseguir sembrar arrels dins d’uns cossos concrets que ni tan sols ho sospitaven?\nAndreu Subirats, ‘Sito’ | Foto d’Ester Andorrà\nFa un any i mig, i amb els escriptors Joan Todó i Sebastià Portell com a companys d’aventura, vaig poder gaudir d’una experiència brutal en una estada al Mas de Bernis de L’Aldea, a les Terres de l’Ebre, gràcies a la generositat d’Albert Hernández i dels responsables de LaBreu Edicions. L’objectiu era que escrivíssim un conte cadascú, per separat, que després integraria un volum que es va acabar publicant durant l’octubre de 2015: La recerca del flamenc, que des de llavors ha aconseguit arribar a una feliç quarta edició. Importa el resultat, sí, però potser més encara el procés de creació, així com de difusió. Només passar aquells dies allà, en un espai geogràfic tan impactant i impressionant, ja va ser quelcom molt bèstia, una autèntica revelació.\nJo ja havia estat en aquest territori de fervor i de llefiscositat mols anys enrere, convidat pels coordinadors de la Bouesia en una espècie d’orgia poètica que molts encara recordem com una possibilitat culminant, una bella història. Ara la Bouesia també és un bell record, un d’aquells festivals que ha tancat la seva etapa i que en el futur recordarem com a una gesta important. Acaba la seva època amb un homenatge merescut a Carles Hac Mor, un dels seus màxims impulsors. Però no fou fins fa poc, fins a la nova estada ebrenca al Mas de Bernis de l’Aldea, que vaig re-entendre l’abast de l’impacte d’aquesta terra, d’aquestes terres.\nEls paisatges de les Terres de l’Ebre varen aconseguir apoderar-se de mi, literalment. Em varen penetrar des de tots els flancs a través de la seva sensualitat amb forma caimana de líquid furibund, gràcies a les picades de moscards que injectaven la seva saba artèries endins, amb una passió esclatadora però muda, que és com una bomba de rellotgeria que arriba de la forma més impensada i insensata. Em varen venir al cervell els mots EBRI D’EBRE. Llavors, anant a la platges de Buda o de La Marquesa, caminant entre arrossars i camins de sirga, va ser quan, de cop, vaig entendre molts dels poemes que havia llegit amb anterioritat i que fins aquell instant havien captat la meva atenció però, en el fons, no m’havien caçat de forma completa. Sabia que em parlaven, però no de què. Com criatures que es troben en els viaranys de l’esdevenir, ens havíem saludat però no ens havíem abraçat. Penso en Gerard Vergés, en Jesús Massip, en Albert Roig, en Ricard Martínez Pinyol, en Zoraida Burgos i, sobretot, en Andreu Subirats Aleixandri, autors d’una sèrie d’obres que sempre m’havien fascinat però que no m’havien enamorat perquè no era capaç de desxifrar el missatge ocult que m’intentaven transmetre. I és que gràcies a la nostra estada al Mas de Bernis, gràcies al meu obrir-me de budells davant del viatge intern, vaig descobrir que el que totes aquestes autoritats literàries havien aconseguit fet era, simplement, magistralment, descobrir epifànicament els secrets tel·lúrics, i aiguamolls, de la terra, de les seves Terres de l’Ebre, de fang i runa i cargols i anguiles, i ho havien convertit en material poètic, material per a als tabernacles de l’ànima. Poesia.\nAndreu Subirats Aleixandri (Tortosa, 1968) és segurament un dels poetes més importants, però també més secrets, de tota una era, però per culpa de circumstàncies externes, sempre ha hagut de residir a l’ombra, en una mena de transparència. Amb calma però també amb molt bona feina a les seves espatlles ha aconseguit sobreviure i anar fent, ja que la seva és una generació sotmesa a un procés d’invisibilització, d’inexistència, tal com va deixar molt ben dit el poeta i narrador i editor Marc Romera a l’entrevista que Mireia Vidal-Conte li va fer per al número 3 de la revista Poetari, del juny del 2013: “I nosaltres no hi som, invisibles, sense antologia, ningú ens ha batejat: com també en Sito, en Tomàs Arias, franctiradors absoluts. Cadascú va a la seva.”\nI és que, per no tenir, no tenen ni entitat: la invisibilitat sempre és un buit que crida per la contundència d’aquest buit, de la força que atorga la invisibilitat, que té una presència en la seva despresència, en l’aclaparament d’allò que no hi és però que s’intueix. En canvi, la transparència sols és una evanescència, una desaparició humil i callada, mai queixosa, però sí real i factible i possiblement més dura i insuportable, insofrible, ja que per donar no dóna ni un buit.\nPerò si hom és capaç de llegir el volum que engloba totes les obres d’Andreu Subirats, Galtes de perdiu (LaBreu, 2012), podrà trobar l’obra valuosa d’un autor que, a través de cinc volums de poesia absolutament diferenciats, s’acosta d’una forma molt humana i fonda a la natura viva sense contemplacions. El poeta aconsegueix fer transcendir la mera circumstància, o l’excusa, per concloure poemes d’una grandiositat lingüística inqüestionable, tot agafant el llenguatge, que és verbal, i per tant pictòric, de tota una manera de parlar i d’entendre la parla. Cada poema traspua territorialitat entesa com a membre bífid del patrimoni dels Països Catalans, però també com a defensa de les autenticitats individualitzades en les seves particularitats intrínseques. O sigui: una exaltació del propi món per tal de sublimar-lo més enllà, expandir-lo des del seu propi nucli. De l’ultralocal a l’ultrauniversal. El mateix procés que autors com Francesc Pujols, Josep Pla, Joan Miró, Salvador Dalí o fins i tot Albert Serra han aconseguit portar al límit. Perquè només essent genuïns han pogut transcendir més enllà de les mateixes fronteres.\nI sempre amb l’enginy d’uns versos que són idíl·lics per ser recitats, escoltats, convertits en cant o càntic. No és casual, doncs, que Andreu Subirats, incapaç de publicar o de guanyar premis perquè les màfies de la filologia i de la literatura mai no li ho han posat fàcil, ha prodigat la seva obra damunt dels escenaris, en tota mena de cicles i obradors i festivals i recitals. Així fou com l’autor de poemes emblemàtics, eminentment poderosos, es va convertir en una espècie de llegenda proscrita però estimada i venerada. Sí: un personatge que generava una estela de fanàtics, un poeta ja sí finalment seguit, admirat, presenciat. I així fou com, al costat de dos músics de gran talent com Roger Blàvia i Diego Burián, Subirats va edificar un producte sonor amb forma de CD que hibridava poemes seus musicats al costat d’algunes de les traduccions que ell mateix va fer del poeta maleït François Villon: On vas a peu? Si llegir Andreu Subirats és una experiència propera a la mística, escoltar-lo esgargamellar-se a favor del poema és com visitar un oracle anunciador, i és que la veu de Subirats, tant escrita com propagada, és una oda visceral a la terra i a totes les seves conseqüències desfermades. I és llavors quan la Natura esdevé el que és: un espectacle abominable i portentós al mateix temps. L’obra d’Andreu Subirats remet a les paraules de Werner Herzog quan aquest explica què significa la Natura per a ell: un escenari d’horror, però també un lloc infinit per a la creació.\nEls bous a la plaça, les llunes mutants, les alquímies de les estacions i de les collites, l’humor, la festa, el vi, els plats incandescents, les tradicions, els costums, la fonda humanitat de cada sentir i de cada sentit… Tots aquests elements esdevenen protagonistes d’una gran bacanal arborescent que, tal com ja havien aconseguit autors com Joan Teixidor o Joan Vinyoli o Blai Bonet o Miquel Bauçà o Andreu Vidal amb anterioritat, s’havia erigit com un autèntic monument a la vida, més enllà d’una existència i d’una radicalitat per transformar-se en monuments físics, com si els poemes, en realitat, no fossin res més que escultures bastides amb l’argila dels mots. I és que la poesia encara és aquesta arma que ens ajuda a aproximar-nos a la natura amb tot el seu escàndol però també amb tot el seu afany de fascinació i reverència. Fet que ens encara regala esperances per pensar que la Natura pot existir tant dins i fora de la pàgina, sempre com un esclat.\nAndreu Subirats poesia\nSalvados: una entrevista del segle XX en un mitjà del segle XXI\nEl mambo i el dret a l'autodeterminació\nAcceptar la mediació no és pactar ni negociar\nLes Merches i Mercès de Nou Barris\nGeografia: plaça d'Espanya


Les normes per poder sortir a passejar amb seguretat\nEls comuns estableixen les directrius a seguir si es vol fer exercici o fer una volta\nEls padrins podran seure als bancs. / COMÚ D'ANDORRA LA VELLA\nAndorra la VellaAquest dijous és el gran dia. La població per fi podrà tornar a sortir als carrers, això sí, de manera ordenada i tal com estableix el decret del Govern publicat al Butlletí Oficial del Principat d'Andorra (BOPA). Basant-se en aquesta normativa, els comuns han reforçat el missatge perquè la població pugui sortir de forma segura i sense contagiar-se de la Covid-19.\nAixí, el comú d'Andorra la Vella ha fixat que els ciutadans que caminin i corrin utilitzin sempre la voravia que quedi a la seva dreta per fixar, d’aquesta manera, circuits unidireccionals, mantenint sempre la distància física entre persones mínima de quatre metres en el cas de passejar i de deu metres en cas de córrer.\nA tall d’exemple, si els ciutadans volen caminar pel passeig del riu en el tram comprès entre la plaça de la Rotonda i l’Estació Nacional d'Autobusos hauran de fer el camí de baixada per la zona més propera a les oficines d’Andorra Telecom i de pujada circular pel vial que limita amb el Parc Central. En el cas que es desplacin per zones per a vianants sense voravia, com per exemple, la zona per a vianants de l’avinguda Meritxell, es recomana caminar o córrer per l’àrea dreta, segons el sentit de la marxa, més propera a les façanes dels edificis i, també, establint circuits unidireccionals per evitar encreuaments entre persones.\nD’altra banda, el comú ha reservat l’ús del mobiliari urbà, com els bancs, a les persones vulnerables majors de 70 anys, que podran fer sortides a l’exterior entre les 11 i les 14 hores. És per això que es demanen a la resta de la població "evitar tot el contacte possible amb aquest mobiliari, que s’higienitzarà de manera permanent per preservar al màxim la salut de la gent gran".\nPel que fa als parcs públics, recs i berenadors de la parròquia es mantenen tancats. El comú ha cregut oportú adoptar aquestes mesures per garantir al màxim les sortides ordenades, tenint en compte que a la parròquia hi ha una important densitat de població. L’activació de les mesures es reforçarà amb una campanya de senyalització arreu de la parròquia. Des del comú, recorden que les sortides del domicili es faran de manera ordenada. Els dies parells, com és el cas d'aquest dijous, ho podran fer les persones que viuen en edificis de numeració parell i els dies senars, els habitants d’edificis de numeració senar.\nL’ús de les mascaretes és obligatori i el temps màxim que es permet ser a l’exterior per a aquestes finalitats és d’una hora al dia seguint els trams horaris determinats pel Govern. Així doncs, les persones que facin una activitat física (córrer o caminar ràpid) poden sortir del domicili de les 6 hores fins a les 9 hores i de les 19 hores fins a les 21 hores; les persones a partir de 70 anys i vulnerables podran sortir entre les 11 i les 14 hores; i els altres horaris són lliures per a la resta de ciutadans. Demanen als ciutadans que no surtin al carrer entre les 11 i les 14 hores per protegir un col·lectiu vulnerable, com és el de la gent gran, que disposarà d’aquestes tres hores per sortir a prendre l’aire i estirar les cames.\nSant Julià, Encamp i la Massana\nPel que fa al 'desprecintat' de zones públiques que els comus havien tancat per evitar que els ciutadans les fessin servir, des del comú de Sant Julià de Lòria han informat que no es procedirà a desprecintar cap d'aquestes elements, ja que es considera que no són zona de passejada. En aquest cas, recorden que s'havien tancat zones de jocs infantils o barbacoes.\nEn el mateix sentit, des d'Encamp informen que continuarà precintat tot el mobiliari urbà i zones de jocs infantils que s'havian tancat i afegeixen que, pel que fa als camins, continuaran aquells que ja s'havien tancat ja que es considera que "no reuneixen el requisit de distàncies i quilòmetres".\nDe la mateixa manera, el comú de la Massana ha indicat que els parcs infantils i els berenadors es mantindran tancats per evitar aglomeracions, igual que el camí Ral, ja que no garanteix la distància mínima de seguretat. En aquesta línia, també ha demanat als ciutadans que realitzin les sortides per la vorera que quedi a la part dreta de la seva marxa per mantenir un espai de seguretat amb la resta de persones, i ha afegit que col·locaran cartells informatius a diversos punts de la parròquia per informar-ne a la població.\ncoronavirus confinament comuns


CANVI GENERACIONAL AL PLA MARCELL – Comunicació de Vertigen\nCANVI GENERACIONAL AL PLA MARCELL\nQUINS SÓN ELS HÀBITS DELS ADOLESCENTS DE 1er A 4t D’ESO ?\nAquests dies a classe, hem estat preparant un formulari per als alumnes de 1er, 2n, 3er i 4t d’ESO. Les preguntes estaven relacionades amb els seus hàbits, amb temes de l’institut i temes socials. L’objectiu era v\neure els canvis que anem fent cada any els adolescents a l’institut.\nAixí doncs, hem obtingut més de 175 respostes de tot l’alumnat. Tot plegat ens ha servit per observa\nr un gran canvi al llarg dels diferents anys.\nQUI HA CONTESTAT?\nPot semblar que no és rellevant la informació de quins cursos i quines classes han contestat més, però això també pot servir per a veure quins són els cursos que fan més cas al que els diuen, i quins són els cursos que es comprometen més i quins menys.\nEn el gràfic podem veure com els cursos que més responen, miren els mails i són més receptius, són els cursos dels més petits.\nQUIN CURS HA REALITZAT MÉS EL FORMULARI ?\n1er d’ESO amb 52 votants omple el 30,2% del cercle.\n2n d’ESO amb 53 votants omple el 30,8% del cercle.\n3er d’ESO amb 45 votants omple el 26,2% del cercle.\n4t d’ESO amb 22 votants omple el 12,8% del cercle.\nVam veure que els àmbits socials en les quatre diferents generacions al Pla Marcell canvien molt depenen del curs en el que es troba l’alumne, hem pogut veure que a primer els nens tenen més restriccions,\nels pares els controlen més, ja que són més petits. A mida que es van fent grans, no tenen tantes restriccions degut a la confiança dels pares en ells.\nTant nens de primer com de segon, no solen sortir pel carrer amb els amics a la tarda, i si ho fan tenen moltes normes amb arribar a casa en una hora puntualment, com ara fins a les 20:00 pm com a màxim.\nEn canvi els de tercer i quart solen sortir fins més tard i més constantment, solen estar amb els amics fins a hores com ara 21 o 22 pm, i òbviament aquests dies no més, pel tema del toc de queda.


La noia passarà deu mesos a Düsseldorf formant-se amb Der III Weg, un grup feixista els antecessors del qual van ser prohibits al país germànic\n21 de d’octubre del 2021. 12:32\nEs va fer famosa, viral, braç amunt, salutació feixista, camisa blava, durant un homenatge a la División Azul que es va celebrar a Madrid el mes de febrer passat. Isabel Peralta tenia només 18 anys i va pronunciar un discurs en què culpava els jueus de tots els mals del món. La fiscalia va demanar llavors que se li imputés un delicte d’odi. Grups neonazis de tot el món la van enaltir i ara un dels més violents l’ha convidat per «completar la seva formació», segons ha pogut saber CASO ABIERTO, el canal d’investigació i successos de Prensa Ibérica.\nEl 7 de setembre, Peralta va agafar a Madrid un avió amb destinació a Düsseldorf, la capital del ‘land’ de Renània-Palatinat i un dels llocs on més força té el partit neonazi Der III Weg (‘El tercer sender’ o ‘El tercer camí’), segons van explicar a aquest mitjà fonts policials. Havia acceptat la invitació d’aquest grup neonazi per passar deu mesos amb ells, aprendre les seves tècniques de propaganda i combat i després tornar a Espanya.\nRecolzament a nazis\nDer III Weg és un partit antisemita, racista i anticapitalista. El seu president és Klaus Armstroff, un electricista que va ser càrrec del vell partit neonazi NPD. També hi ha antics militants de l’FNS, un grup que va ser prohibit a Alemanya fa set anys. El partit que formarà la jove neonazi espanyola es va fer conegut a Alemanya quan va organitzar marxes de recolzament en favor del criminal de guerra nazi Erich Priebke, descobert i processat el 1996 i condemnat a cadena perpètua per la seva participació en la matança de les fosses Ardeatines, el 1944, a Itàlia.\nAbans de marxar, els seus companys feixistes li van fer una festa de comiat a Madrid. Els seus amfitrions alemanys la preparen per ser la seva «ambaixadora» a Espanya\nIsabel Peralta ja fa més d’un mes que està amb els seus «professors» neonazis alemanys. Aquesta tardor, Der III Weg ha organitzat, per exemple, grups de patrulles ciutadanes per localitzar i intimidar refugiats polítics a l’estat de Brandenburg. «Membres i simpatitzants del nostre partit revolucionari nacional organitzen els anomenats ‘passos fronterers’ a les esmentades fronteres exteriors de la nostra pàtria. Ben equipats, els nostres activistes ara caminen per les regions frontereres per localitzar els estrangers il·legals. Aquesta vegada no ens quedarem de braços plegats mentre milions d’estrangers arriben al nostre país».\nSubmarins teledirigits per entrar droga a Europa\nDetingut el lladre que va arrencar un rellotge a un turista a la Via Laietana de Barcelona\nLa jove neonazi espanyola també ha pogut comprovar en aquests primers mesos de la seva estada a Alemanya les connexions cada vegada més fluides entre els grups feixistes i els moviments contra la vacuna i les mesures per lluitar contra la Covid. Els seus mecenes alemanys van participar el 9 d’octubre en una marxa d’estudiants contra les restriccions celebrada a Dresden. També ha pogut participar en caps de setmana de formació, entre d’altres, un de titulat: «Fonaments del comunisme. L’esquerra fa pudor».\nDos dies abans d’anar-se’n, els seus camarades feixistes espanyols la van acomiadar amb una festa celebrada en un local de Madrid. Isabel Peralta estava radiant, segons les fonts consultades per aquest mitjà. Se n’anava amb totes les despeses pagades i els seus amfitrions alemanys li havien escrit diversos missatges en què ja l’anomenaven la seva «ambaixadora» a Espanya.\nAixí va ser el discurs d’Isabel Peralta durant un homenatge a la División Azul que es va celebrar a Madrid al febrer:


El CREAF participa al workshop sobre estrès hídric i instruments econòmics organitzat per l’IEEP i ENT | MEDACC - Life\nEl CREAF participa al workshop sobre estrès hídric i instruments econòmics organitzat per l’IEEP i ENT\nEl CREAF participa al workshop “Water supply and water stress– roles for Economic Instruments?” organitzat per l’Institute for European Environmental Policy (IEEP) i per ENT Environment and Management que es va a dur a terme el passat 27 de març de 2017 al Pati Llimona de Barcelona.\nCelebrat en el marc del projecte europeu “Capacity building, programmatic development and communication in the field of environmental taxation and budgetary reform”, el workshop va comptar amb uns 30 participants procedents de diferents països europeus, tots amb alguna problemàtica al voltant de la gestió del recurs hídric i amb expertesa en la gestió de l’aigua i/o en instruments econòmics. Els assistents convocats eren representants d’administracions estatals i regionals i d’entitats socials i econòmiques principalment d’Espanya, Portugal, França, Malta, Xipre, Grècia i Alemanya.\nDurant el Workshop es van presentar experiències d’aplicació d’instruments econòmics de diferents països i regions presents, i es van organitzar unes sessions en format de treball de grup al voltant de la gestió del recurs hídric, tant en relació amb l’ús d’instruments econòmics com amb la promoció de la participació dels diversos usuaris d’aquest recurs. Els presents van poder aportar la seva visió sobre els models actuals i sobre la definició de possibles estratègies futures per a millorar la gestió d’aquest recurs escàs.


Documentació infantil, primària i ESO preinscripció Escola Pia Mataró\nPàgina inicial/Inici/Preinscripció 2019-2020/Documentació/Infantil, primària, ESO\nInfantil, primària, ESONúria Cuyàs2019-03-28T09:41:40+02:00\n– Per internet al Departament d’Ensenyament – RECOMANAT\n– Presencialment (imprès de preinscripció)\nSi està en situació d’acolliment, la resolució corresponent del Departament de Benestar Social i Família.\nOriginal i fotocòpia del DNI de la persona sol·licitant (pare, mare, tutor/a)\no de la targeta de residència on consta el NIE si es tracta de persones estrangeres.\nOriginal de la TSI (targeta sanitària individual)\nFull d’autorització de dades omplert\nOriginal i fotocòpia del DNI de l’alumne/a en cas que sigui major de 14 anys o tingui DNI tot i ser menor de 14 anys.\nAltra documentació a presentar únicament per justificar els criteris de baremació\nGermans escolaritzats al centre en el moment en què es presenta la preinscripció (40 punts)\n– No cal documentació acreditativa. El centre comprova aquesta circumstància.\nPares o tutors legals que treballen al centre (40 punts)\nNo cal documentació acreditativa.\nDomicili del sol·licitant dins l’àrea de proximitat del centre (30 punts)\nS’acredita presentant l’original i fotocòpia del DNI de la persona sol·licitant o la targeta de residència on consta el NIE en el cas de persones estrangeres. En cas que el domicili habitual que s’al·lega no coincideixi amb el del DNI, amb el de la targeta on consta el NIE o es tracta de persones que no han de tenir NIE, caldrà portar:\n– Certificat o volant municipal de convivència de l’alumne/a on ha de constar que conviu amb la persona sol·licitant.\nProximitat del lloc de treball (20 punts)\nEn el cas que es tingui en compte el lloc de treball, s’entregarà còpia del contracte laboral o certificat emès a l’efecte per l’empresa. En el cas de treballadors autònoms, es té en compte el domicili acreditat a l’Agència Tributària i s’ha de presentar una còpia del formulari de la declaració censal d’alta, modificació i baixa en els cens d’obligats tributaris (model 036 o 037).\nDiscapacitat de l’alumne/a, mare, pare, tutor/a o germans (10 punts)\nOriginal i fotocòpia del certificat de discapacitat del Departament de Benestar Social i Família de la persona que al·legui aquesta condició. També s’admetran els certificats de discapacitats emesos per l’ICAM (institut Català d’Avaluacions Mèdiques) o pels organismes competents d’altres comunitats autònomes. En tot cas, en els certificats s’haurà d’acreditar que la discapacitat és igual o superior al 33%.\nCondició legal de família nombrosa (15 punts)\nBeneficiaris de renda mínima d’inserció (10 punts)\nDocumentació acreditativa de ser beneficiari d’aquesta prestació econòmica.


DESENES DE VEÏNS ACLARIXEN ELS SEUS DUBTES SOBRE LA CLÀUSULA SÒL\nAtenent als suggeriments d'alguns ciutadans, l'Ajuntament organitza una sessió informativa amb la Unió de Consumidors per explicar la nova Llei 1/2017\nEls problemes derivats de la clàusula sòl i el recentment aprovat Reial Decret-Llei 1/2017, de 20 de gener, han sigut els principals temes tractats a la xarrada que ha oferit la Unió de Consumidors de la Comunitat Valenciana (UCCV) a Faura. Una activitat que ha organitzat el Govern local, atenent als suggeriments dels veïns i veïnes, que han omplit el saló de Plens de l'ajuntament provisional per tal d'informar-se i resoldre dubtes sobre aquesta qüestió després de la sentència del Tribunal de Justícia de la Unió Europea, que dictamina la devolució de les quantitats cobrades per les clàusules sòl.\nDes de la UCCV s'ha recomanat als assistents, en cas de veure's afectats per la clàusula sòl, optar, en primera instància, pel procediment extrajudicial, que és gratuït i que es resoldrà en un termini de tres mesos. D'aquesta manera, els diners es poden recuperar més ràpidament i sense haver de fer front a les despeses que suposa la via judicial.\nA més, s'ha instat a presentar la deguda reclamació a la entitat bancària per duplicat, amb l'objectiu que l'afectat guarde una còpia amb el registre d'entrada de la sucursal. En eixe sentit, la UCCV ha preparat uns formularis perquè els afectats puguen dirigir-se a les seues entitats i iniciar el procediment de reclamació tant dels diners derivats de la clàusula sòl, com dels relacionats amb la formalització de la hipoteca, com són els gastos de notaria, registre, gestoria i tasació. Aquestos documents poden ser descarregats des de la web http://www.uniondeconsumidores.org/


Foto història platí - el millor foto cineasta història | Wondershare\n> Recursos > consells > Wondershare fotos història platí\nWondershare fotos història platí és un intuïtiu fotografia slideshow maker que vostè pot crear fàcilment el teu propi DVD passis de diapositives, vídeo presentació de diapositives i molt més. Això li permet aprofitar les teves fotos i vídeos i preservar la seva memòria preciosa amb facilitat. D'elevada compatibilitat amb dispositius calents i llocs, podeu directament publicar el teu conte foto a YouTube o desar-lo per a jugar al teu iPad, iPhone i més.\nMés informació sobre Wondershare fotos història platí.\nTrets clau de platí d'història de foto\nFàcilment Creï el seu programa amb fotos, vídeos i música\n130 + 2D/3D transicions proporcionades per a personalitzar les seves històries de fotos\nRich fotos creació pròpia amb efectes de pel·lícula predefinit\nCapaç de cremar el seu reportatge fotogràfic a DVD.\nDirectament compartir a YouTube, Facebook i virtualment a qualsevol lloc.\nCom utilitzar Wondershare fotos història platí per a Windows i Mac\nPas 1. Afegir fotos i vídeos\nDesprés de la instal·lació del programa, vostè veurà una finestra amb dues opcions: el mode estàndard o mode avançat:\nModalitat estàndard: proporciona alguns estils llestos per utilitzar pel·lícula que pot escollir directament per a la presentació de diapositives.\nMode avançat: ofereix més característiques de personalització que vostè pot fer el seu propi passis de diapositives impressionants.\nDesprés de la selecció del mode de, feu clic al botó afegir arxius per importar les fotos i els vídeos.\nPas 2. Personalitzar el seu reportatge fotogràfic\nFeu clic a la pestanya personalitzar. Llavors vostè pot afegir transicions, efectes, música de fons i més t crear la teva pròpia història de foto preciosa.\nPodeu importar les fotos i els vídeos a la vegada i organitzar l'ordre arrossegant. Per explicar la teva pròpia història de foto, podeu afegir subtítols a cada foto o gravar la pròpia veu per feu clic al botó veu sobre.\nPas 3. Publicar el teu conte foto\nDesprés de la personalització de la seva història de foto, faci clic al tabulador de crear i escollir el seu camí per salvar el reportatge fotogràfic.\nEl fabricant d'història de foto ofereix classes de mètodes per a vostè. Per exemple, si vol estar encès el seu reportatge fotogràfic a DVD, cliqueu a Burn a botó de DVD. I si voleu compartir-lo a YouTube, triar compartir a YouTube, així que vostè pot compartir-lo directament sense obrir la pàgina de YouTube mitjançant navegador.\nMés informació: Guia d'usuari de fotos història platí per a Windows aquí.\nAdmet Formats de sortida per Web convertidor\nDVD: DVD estàndard (D5 o D9)\nVídeo SD: MPEG-1, MPEG-2, MP4, WMV, AVI, 3GP, MOV (QuickTime Movie), ASF, FLV, F4V, SWF\nVídeo HD: HD MP4 (h. 264, XVID), AVI de HD (MSMPEGV3, vídeo MJPEG, XVID), HD WMV (WMV3), MOV HD (h. 264), HD MPG(MPEG-2 VIDEO)\nVídeo per a dispositius: iPod, iPhone, Apple TV, Sandisk Sansa, Microsoft Zune, Archos, Zen creatiu, Sony Walkman, Blackberry, Nokia, Windows Mobile, joc de maquinari\nMés informació sobre la detallada especificacions tècniques de Wondershare foto història platí per a Windows.\nCom fer una presentació de diapositives Screensaver amb Flash galeria la fàbrica